pythainlp/thai_wikipedia_clean_20230101 huggingface dataset:
ระหว่างปี ค.ศ. 1997 และ 2012 มีการติดตั้งกล้องดักถ่ายภาพกว่า 1,450 จุดทั่วไต้หวัน ในพื้นที่ที่มีศักยภาพเหมาะสมพอที่จะเป็นแหล่งที่อยู่ของเสือชนิดนี้ ตั้งแต่พื้นที่ชายทะเลไปจนถึงที่ระดับความสูง , ในพื้นที่ราบลุ่มที่ถูกแบ่งเป็นผืนเล็ก ๆ ไปจนถึงพื้นที่ที่ได้รับการคุ้มครอง การสำรวจนี้รวมไปถึง 13,000 คืนที่กล้องทำงานรวมกันตั้งแต่ปี 2000 ถึง 2004 บนพื้นที่อนุรักษ์ธรรมชาติเขาต้าอู่และ Twin Ghost Lake Important Wildlife Area ระหว่างการบันทึกภาพตอนกลางวันรวม 128,349 วัน พบสัตว์ที่มีศักยภาพพอจะเป็นเหยื่อเสือลายเมฆฟอร์โมซา 12 ชนิด ได้แก่ กวางป่า ("Rusa unicolor"), เลียงผาฟอร์โมซา
("Capricornis swinhoei"), เก้งจีน ("Muntiacus reevesi"), ลิงมาคากฟอร์โมซา ("Macaca cyclopis"), ไก่ฟ้าสีฟ้าไต้หวัน ("Lophura swinhoii") และสัตว์ฟันแทะ แต่กระนั้นก็ไม่พบเสือลายเมฆฟอร์โมซาเลยแม้แต่ตัวเดียว จึงคาดกันว่าเสือชนิดนี้สูญพันธุ์ไปแล้ว
จากการอาศัยระดับการพบเจอสัมพัทธ์ของเสือลายเมฆฟอร์โมซาที่ยังมีชีวิตแม้กระทั่งตอนที่ยังมีพวกมันหลงเหลืออยู่ เกิดสมมติฐานภายในแวดวงของนักวิจัยว่าเสือลายเมฆฟอร์โมซาไม่เคยมีอยู่จริง และหนังเสือที่กลุ่มสังคมพื้นเมืองใช้กันเป็นประจำน่าจะเป็นของเสือลายเมฆซุนดา ซึ่งมีการค้าขายระหว่างหมู่เกาะซุนดา, จีน, และญี่ปุ่น อย่างไรก็ตามสมมติฐานนี้ยังไม่เป็นที่ยอมรับอย่างกว้างขวางนัก เนื่องจากมีบันทึกของเสือลายเมฆฟอร์โมซาบนเกาะซุนดาอยู่จำนวนหนึ่ง มีการรายงานว่าเสือลายเมฆฟอร์โมซา 24 ตัวถูกยิงระหว่างการเข้ายึดครองไต้หวันของกองกำลังญี่ปุ่นในปี 1933
อ้างว่าพบเห็น.
ในฤดูร้อนปี ค.ศ. 2018 กลุ่มนายพรานสองกลุ่มให้การว่าพบเห็นเสือลายเมฆฟอร์โมซาในเทศมณฑลไถตง กลุมหนึ่งยืนยันว่าพบเห็นหนึ่งตัวขณะกำลังปีนต้นไม้และล่าแพะบนหน้าผา อีกกลุ่มแย้งว่าได้พบเห็นเสือชนิดนี้วิ่งผ่านสกู๊ตเตอร์จากถนนปีนขึ้นต้นไม้ไป
วัฒนธรรมชาว Rukai แสดงความนับถือเสือลายเมฆฟอร์โมซาอย่างมาก โดยเชื่อว่าบรรพบุรุษเดินตามเสือลายเมฆไปที่ดินแดนบรรพชน ถือว่าการล่าเสือลายเมฆเป็นสิ่งต้องห้าม ในวัฒนธรรม Paiwan เฉพาะชนชั้นนำเท่านั้นที่มีสิทธิ์สวมใส่หนังเสือลายเมฆ
Neofelis nebulosa brachyura
Formosan clouded leopard
ศาสนาคริสต์ในญี่ปุ่น
ศาสนาคริสต์ในญี่ปุ่น เป็นหนึ่งในศาสนากลุ่มน้อยของประเทศ โดยมีผู้ที่นับถือศาสนาคริสต์และที่เกี่ยวข้องระหว่างน้อยกว่า 1 ถึง 1.5% ของประชากร นิกายในศาสนาคริสต์ที่ใหญ่ที่สุด เช่น โรมันคาทอลิก โปรเตสแตนต์ และอีสเทิร์นออร์ทอดอกซ์ สามารถพบเห็นได้ในประเทศญี่ปุ่น ตั้งแต่กลางทศวรรษที่ 1990 คนญี่ปุ่นส่วนใหญ่นับถือศาสนาชินโตหรือศาสนาพุทธ คู่รักชาวญี่ปุ่นส่วนใหญ่ประมาณ 60-70% มักแต่งงานแบบคริสต์ สิ่งนี้ทำให้งานแต่งงานแบบคริสต์เป็นแง่มุมของศาสนาคริสต์ที่มีอิทธิพลมากที่สุดของศาสนาคริสต์ในประเทศญี่ปุ่นสมัยปัจจุบัน
ญี่ปุ่นยังคงเป็นหนึ่งในประเทศที่มีความเป็นฆราวาสมากที่สุดในโลกจาก World Values Survey ในขณะที่อาจมีชาวญี่ปุ่นนับถือศาสนาคริสต์มากถึง 3 ล้านคน แต่ก็มักแพร่กระจายไปในหลายนิกาย 70 เปอร์เซ็นต์ของโบสถ์ในญี่ปุ่นมักมีผู้เข้าร่วมโดยเฉลี่ยน้อยกว่า 50 คนแม้ว่าจะมีจำนวนสมาชิกมากกว่าเกือบสองเท่า
วันหยุด.
ยกเว้นในชุมชนที่นับถือศาสนาคริสต์ซึ่งเป็นชนกลุ่มน้อยของญี่ปุ่น โดยทั่วไปแล้วเทศกาลอีสเตอร์จะไม่มีการเฉลิมฉลองพิเศษใด ๆ
คริสต์มาสในญี่ปุ่นมีการเฉลิมฉลองในระดับที่ใหญ่กว่าในฐานะเทศกาลทางการค้ามาก แต่ไม่ใช่วันหยุดราชการ ไฟคริสต์มาส ซานตาคลอส ปาร์ตี้แลกเปลี่ยนของขวัญ และรับประทานอาหารคริสต์มาสที่ได้รับแรงบันดาลใจจากตะวันตก โดยเฉพาะไก่ทอดเคนตักกี้ และสตรอเบอร์รี่ชอร์ตเค้ก ล้วนเป็นลักษณะที่คุ้นเคยของงานนี้ ชาวคริสต์และฝ่ายซ้ายบางคนวิพากษ์วิจารณ์ว่านี่เป็นทำให้วันหยุดเป็นเชิงพาณิชย์ซึ่งขัดกับคำสอนของพระเยซู ในญี่ปุ่นแทนที่จะเป็นงานครอบครัวหรืองานทางศาสนา คริสต์มาสถูกมองว่าเป็นเวลาที่จะใช้ร่วมกับเพื่อนหรือคนสำคัญอื่น ๆ คริสต์มาสอีฟมีการเฉลิมฉลองเป็นวันหยุดของคู่รักที่มีการแลกเปลี่ยนของขวัญ
วันวาเลนไทน์ในญี่ปุ่นก็มีการเฉลิมฉลองเช่นกัน แต่ประเพณีวัฒนธรรมมักจะสลับกันกับตะวันตก ผู้หญิงให้ของขวัญช็อคโกแลตแก่ผู้ชายวันวาเลนไทน์ และในไวต์เดย์หนึ่งเดือนต่อมาจะส่งของขวัญคืน ผู้หญิงแลกเปลี่ยนของขวัญระหว่างกันบ่อยและบางครั้งจะให้ช็อคโกแลตเพื่อนร่วมงานชาย แม้ว่าการแลกเปลี่ยนนี้มักจะเป็นของขวัญตามหน้าที่ ไม่ใช่เรื่องปกติที่คู่รักจะออกเดทด้วยกัน ซึ่งมักจะทำในวันคริสต์มาสอีฟแทน
การแสดงออก.
งานแต่งงานแบบคริสต์กลายเป็นทางเลือก (หรือเพิ่มเติม) ให้กับพิธีชินโตแบบดั้งเดิม ส่วนหนึ่งเกิดจากความพยายามในการเผยแผ่ศาสนาของโบสถ์คริสต์ในประเทศญี่ปุ่นที่ประสบความสำเร็จและความพยายามทางการค้า สถาปัตยกรรมโบสถ์จัดงานแต่งงานได้ผุดขึ้นทั่วญี่ปุ่นเพื่อตอบสนองความต้องการของชาวญี่ปุ่นที่ไม่ได้เข้าร่วมคริสตจักรแต่ยังคงต้องการพิธีนี้
อัลยัคซันเดียร์ ลูคาเชนโค
ราชอาณาจักรหลวงพระบาง
การกินพวกเดียวกันเอง
การกินพวกเดียวกันเอง  เป็นพฤติกรรมของสัตว์ที่กินสิ่งมีชีวิตในสปีชีส์พวกเดียวกันเองเป็นอาหาร โดยมักพบพฤติกรรมนี้ในสปีชีส์ที่อาศัยอยู่ในสภาพแวดล้อมที่ขาดแคลนอาหารมาก พบในมากกว่า 1,500 สปีชีส์รวมถึงมนุษย์ โดยในมนุษย์นั้น พฤติกรรมนี้มีมาตั้งแต่ในอดีต และยังพบได้บ้างในปัจจุบัน
ผลดีของพฤติกรรมนี้คือส่งผลให้สิ่งมีชีวิตสามารถหาอาหารและที่อยู่อาศัยได้ง่ายขึ้น และยังลดโอกาสในการแข่งขัน เนื่องจากมีจำนวนประชากรที่ลดลง แต่ผลเสียของพฤติกรรมนี้ก็มีหลายอย่าง เช่น ทำให้โอกาสการแพร่กระจายของเชื้อโรคเพิ่มขึ้น อย่างไรก็ตาม ในหลายสปีชีส์ พฤติกรรมนี้ไม่ได้เกิดจากการขาดแคลนอาหารหรือสภาพความเป็นอยู่ที่ผิดปกติเท่านั้น แต่อาจเกิดจากสาเหตุอื่น ๆ ด้วย
นิโจ มุเนะโมะโตะ
นิโจ ฮะรุตะกะ
มอนสเตอร์ฮันเตอร์ (ภาพยนตร์)
มอนสเตอร์ฮันเตอร์  เป็นภาพยนตร์แฟนตาซีแนววิทยาศาสตร์ทางทหารที่ผลิต เขียนบทและกำกับโดย พอล ดับบลิว.เอส. แอนเดอร์สัน โดยอิงจากซีรีส์วิดีโอเกมที่มีชื่อเดียวกันโดยแคปคอม ภาพยนตร์เรื่องนี้นำแสดงโดย มิลลา โยโววิช, โทนี่ จา (ทัชกร ยีรัม), ทิป "ที.ไอ." แฮร์ริส มีแกน กู้ด ดีเอโก้ โบเนต้า จอช เฮลแมน จิน อู-ยอง และ รอน เพิร์ลแมน
ภาพยนตร์ดัดแปลงจากซีรีส์นี้ได้รับความคิดตั้งแต่ปี พ.ศ. 2555 โดยผู้กำกับ พอล ดับบลิว.เอส. แอนเดอร์สัน ภาพยนตร์เรื่องนี้ได้รับการประกาศอย่างเป็นทางการโดยแคปคอม ในเดือนตุลาคมปี พ.ศ. 2561 โดยเริ่มผลิตในเดือนนั้นโดยคอนสแตนตินฟิล์ม การถ่ายภาพหลักในภาพยนตร์เรื่องนี้เริ่มขึ้นในวันที่ 5 ตุลาคม พ.ศ. 2561 และเสร็จสิ้นในวันที่ 19 ธันวาคม พ.ศ. 2561 ใน เคปทาวน์ ประเทศแอฟริกาใต้
วัดเขากบ
รายชื่อเมคาอนิเมะ
รายชื่อเมคาอนิเมะ เป็นรายชื่อของเมคาอนิเมะ รายชื่อนี้จัดการโดยแฟรนไชส์
กีฬาฟุตบอลชายในโอลิมปิกฤดูร้อน 2020 – รอบคัดเลือก
กีฬาฟุตบอลหญิงในโอลิมปิกฤดูร้อน 2020 – รอบคัดเลือก
ตระกูลผู้สำเร็จราชการแทนพระองค์ทั้งห้า
ตระกูลผู้สำเร็จราชการแทนพระองค์ทั้งห้า  เป็นห้าตระกูลจากตระกูลฟูจิวาระ ผู้นำจากตระกูลเหล่านั้นมีตำแหน่งผูกขาดในระบบ "เซ็กกัง" ในราชสำนักเกียวโตตั้งแต่ศตวรรษที่ 12 ถึงศตวรรษที่ 19 ตระกูลทั้งห้า ได้แก่ ตระกูลโคโนเอะ, ตระกูลทากัตสึกาซะ, ตระกูลคูโจ, ตระกูลอิจิโจ และตระกูลนิโจ
ในตระกูลฟูจิวาระก็มีตระกูลอื่นด้วย แต่โดยธรรมเนียมแล้ว มีแค่ 5 ตระกูลเท่านั้นที่มีสิทธิ์ในการเป็นผู้สำเร็จราชการแทนพระองค์ ในบรรดาคูเงะ (เจ้าหน้าที่ศาล) ทั้งหมด พวกเขาเป็นตระกูลที่ทรงอำนาจที่สุดทางการเมือง
มหาเวทย์ผนึกมาร
มหาเวทผนึกมาร ( "Jujutsu Kaisen") เป็นมังงะโดยเกเงะ อากูตามิ ตีพิมพ์ลงในโชเน็งจัมป์รายสัปดาห์ตั้งแต่มีนาคม 2018 และทำเป็นอนิเมะในปี 2020
เล่าถึง"อิตาโดริ ยูจิ"นักเรียนวัย 15 ปีผู้อาศัยอยู่ในเมืองเซ็นได แม้ว่าเขาเป็นนักเรียนจอมพลัง แต่ก็ปฏิเสธที่จะอยู่ชมรมกีฬาและมาสิงอยู่กับชมรมเรื่องเร้นลับ เขาเป็นคนไปหยิบวัตถุต้องสาปที่เก็บไว้ในศาลของโรงเรียนมาให้กับรุ่นพี่ในชมรมฯ ขณะเดียวกันก็มีนักเรียนไสยเวท"เมงุมิ"เดินทางมาที่โรงเรียนฯเพื่อรับวัตถุต้องสาปดังกล่าวได้ไปซ่อมผนึกใหม่แต่กลับหาวัตถุดังกล่าวไม่พบ เมงุมิสัมผัสได้ว่าเด็กที่ชื่อยูจิเป็นคนเอาไปและตามยูจิไปที่โรงพยาบาลที่ปู่ของยูจิรักษาตัวอยู่ แต่ยูจิกลับบอกว่าตนได้เก็บไว้แต่กล่อง ส่วนวัตถุในนั้นได้นำไปให้รุ่นพี่แล้ว ซึ่งพวกเขามีกำหนดการแกะผนึกในคืนนี้
ในคืนนั้น รุ่นพี่ในชมรมได้แกะผนึกออกมาจึงทำให้วิญญาณต้องสาปต่างพรั่งพรูออกมาทั่วทั้งโรงเรียน ยูจิและเมงุมิได้รีบกลับไปที่โรงเรียนและพบกับวิญญาณต้องสาปมากมายในตึกเรียน และสามารถช่วยรุ่นพี่ออกมาได้ แต่เมงุมิก็ถูกวิญญาณต้องสาปทรงพลังเล่นงานจนเจ็บตัวและอยู่ในสถานการณ์วิกฤต เมงุมิบอกว่าถึงยูจิจะแรงเยอะแค่ไหนแต่ก็ไม่สามารถเอาชนะคำสาปได้ เพราะไม่มีไสยเวทในตัว ยูจิจึงกลืนวัตถุต้องสาปนั้นเข้าไปและกลายเป็นภาชนะของ "สุคุนะ"
เทพอสูรในตำนาน ปีศาจที่ถูกผนึกไว้มี2หน้า4แขน เป็นปีศาจที่แข็งแกร่งนิสัยดุร้าย ออกจะกวนๆไปหน่อย ถูกเหล่าผู้ผนึกมารปราบแต่ไม่สามารถทำลายได้จึงแยกเป็นชิ้นผนึกไว้กลายเป็นคำสาปพิเศษ ต่อมาถูก อิตาโดริ ยูจิ กินนิ้ว(1ในชิ้นส่วนที่ถูกแยกผนึก)เข้าไปเลยต้องจำใจทำข้อตกลงแต่ก็ยังรอโอกาสที่จะชิงร่าง อิตาโดริ ยูจิ มาเป็นของตัวเองต่อไป
ข้อมูลเพิ่มเติม ตัวละคร
เรียวเมง สุคุนะ นั้นได้ มีการกล่าวถึงในตำนานพื้นบ้านตามแต่ละภูมิภาคของประเทศญี่ปุ่น อย่างแถบฮิดะนั้น เรียวเมง สุคุนะ ที่ถูกบันทึกว่าเป็นปีศาจร่างกายสูงใหญ่มี2หน้า4แขน พละกำลังมหาศาล ชมชอบการฆ่าฟัน ทำร้ายผู้คนที่พบเจอจนทำให้ จักรพรรดิ นินโตกุ ส่งยามาโตะ ทาเครุ โนะ มิโคโตะไปปราบ แต่ถ้ามาทางแถบกิฟุจะเปรียบ เรียวเมง สุคุนะเสมือนเทพเจ้ามี2หน้า4แขนเปรียบกับแสงสว่างและความมืด คอยกำจัดปีศาจร้าย หรือบางตำนานก็กล่าวว่า เรียวเมง สุคุนะ เป็นมนุษย์เกิดในตละกูลใหญ่ ชอบช่วยเหลือผู้คน เป็นที่รักใคร่ของชาวบ้านในเวลานั้น เป็นเหตุให้คนใหญ่คนโตในตอนนั้น ไม่ชอบหาเรื่องกลั่นแกล้งและอ้างสุคุนะเป็นปีศาจเพื่อกำจัดทื้งเสีย ปัจจุบัน มีรูปบูชา เรียวเมง สุคุนะ อยุ่ที่วัดในจังหวัดกิฟุ
กีฬาฟุตบอลในโอลิมปิกฤดูร้อน 2020 – ทีมชาย
การแข่งขันกีฬาฟุตบอลในโอลิมปิกฤดูร้อน 2020 – ทีมชาย เป็น 1 ใน 2 รายการแข่งขันฟุตบอลที่โตเกียว ประเทศญี่ปุ่น จะจัดขึ้นระหว่างวันที่ 21 กรกฎาคม - 7 สิงหาคม ค.ศ. 2021 ครั้งนี้จัดการแข่งขันกีฬาฟุตบอลในโอลิมปิกเป็นครั้งที่ 24 ในโอลิมปิกฤดูร้อน จัดขึ้น ณ สนามกีฬาใน 6 เมือง
เวลาทั้งหมดเป็นเวลามาตรฐานญี่ปุ่น (UTC+9)
การแข่งขันจัดขึ้นในหกสนาม ในหกเมืองเจ้าภาพ ดังนี้
การแข่งขันฟุตบอลทีมชายเป็นทัวร์นาเมนต์ระดับนานาชาติที่มีข้อจำกัดด้านอายุ ผู้เล่นจะต้องเกิดในหรือหลังวันที่ 1 มกราคม ค.ศ. 1997 โดยอนุญาตให้ผู้เล่นอายุเกินสามคนสำหรับแต่ละทีม แต่ละทีมต้องส่งทีมผู้เล่น 18 คน โดยสองคนต้องเป็นผู้รักษาประตู แต่ละทีมยังสามารถระบุรายชื่อผู้เล่นสำรองสี่ราย ซึ่งสามารถแทนที่ผู้เล่นคนใดก็ได้ในทีมในกรณีที่ได้รับบาดเจ็บระหว่างการแข่งขัน
การจับสลากของการแข่งขันจัดขึ้นในวันที่ 21 เมษายน ค.ศ. 2021 เวลา 10:00 (เวลาท้องถิ่น CEST ), ณ สำนักงานใหญ่ฟีฟ่า ในซูริค ประเทศสวิตเซอร์แลนด์ ดำเนินการโดย ซาไร บาเรแมน หัวหน้าเจ้าหน้าที่ฟุตบอลหญิงของฟีฟ่า และ ไฆเม ยาร์ซา ผู้อำนวยการการแข่งขันของฟีฟ่า
ทีมที่ผ่านรอบคัดเลือก 15 ทีมและเจ้าภาพญี่ปุ่น จะถูกแบ่งออกเป็นสี่โถ ซึ่งเจ้าภาพญี่ปุ่นจะถูกจัดวางในโถ 1 โดยอัตโนมัติและมอบหมายให้อยู่ในตำแหน่ง A1 ในขณะที่ทีมที่เหลือถูกวางลงในโถตามลำดับโดยอิงจากผลการแข่งขันในห้าการแข่งขันกีฬาโอลิมปิกที่ผ่านมา (ในปีล่าสุดจะได้รับคะแนนในการพิจารณามากกว่า) พร้อมคะแนนโบนัสที่มอบให้กับแชมป์ของสมาพันธ์นั้น ๆ ในหนึ่งกลุ่มจะไม่มีกลุ่มใดที่มีมากกว่าหนึ่งทีมจากแต่ละสมาพันธ์ เจ้าภาพอย่างญี่ปุ่นถูกวางในโถ 1 และอยู่ในตำแหน่ง A1 โดยอัตโนมัติ ในขณะที่ทีมอื่น ๆ จะเรียงตามผลงานในโอลิมปิกห้าครั้งหลังสุด (ถ้าเข้าร่วมมากก็จะได้คะแนนมาก) โดยคะแนนพิเศษจะถูกเพิ่มให้กับทีมแชมป์ของแต่ละสมาพันธ์ ในแต่ละกลุ่มต้องไม่มีทีมที่มาจากสมาพันธ์เดียวกันมากกว่าหนึ่งทีม
เวลาทั้งหมดเป็นเวลามาตรฐานญี่ปุ่น .
การแข่งขันในรอบแพ้คัดออกจะแข่งขันกันในเวลาปกติ 90 นาที หากเสมอกันจะต้องต่อเวลาพิเศษ 30 นาที โดยแบ่งเป็นครึ่งละ 15 นาที หากยังเสมอกันต้องดวลลูกโทษ เพื่อหาผู้ชนะ
กีฬาฟุตบอลในโอลิมปิกฤดูร้อน 2020 – ทีมหญิง
การแข่งขันกีฬาฟุตบอลในโอลิมปิกฤดูร้อน 2020 – ทีมหญิง เป็น 1 ใน 2 รายการแข่งขันฟุตบอลที่โตเกียว ประเทศญี่ปุ่น จะจัดขึ้นระหว่างวันที่ 21 กรกฎาคม - 6 สิงหาคม ค.ศ. 2021 ครั้งนี้จัดการแข่งขันกีฬาฟุตบอลในโอลิมปิกเป็นครั้งที่ 7 ในโอลิมปิกฤดูร้อน จัดขึ้น ณ สนามกีฬาใน 6 เมือง
ทัวร์นาเมนต์นี้จะจัดขึ้นในเจ็ดสนามแข่งขันทั่วหกเมือง:
การจับสลากสำหรับทัวร์นาเมนต์ได้จัดขึ้นเมื่อวันที่ 21 เมษายน พ.ศ. 2564, 10:00 CEST , ที่ สำนักงานใหญ่ฟีฟ่า ใน ซือริช, ประเทศสวิตเซอร์แลนด์.
กีฬาโปโลน้ำในโอลิมปิกฤดูร้อน 2020 – ทีมหญิง
กีฬาโปโลน้ำในโอลิมปิกฤดูร้อน 2020 – ทีมหญิง มีกำหนดจัดขึ้นที่ศูนย์กีฬาว่ายน้ำระหว่างประเทศทะสึมิโตเกียว ในเขตโคโต จะจัดขึ้นระหว่างวันที่ 24 กรกฎาคม – 7 สิงหาคม ค.ศ. 2021 โดยการแข่งขันครั้งนี้มีจำนวนทีมที่เข้าร่วมแข่งขันทั้งหมด 10 ทีม ซึ่งได้เพิ่มจำนวนทีมจากครั้งก่อนจาก 8 ทีม เป็น 10 ทีม
&lt;section begin=AStandings/&gt;&lt;section end=AStandings/&gt;
&lt;section begin=BStandings/&gt;&lt;section end=BStandings/&gt;
กีฬาโปโลน้ำหญิงในโอลิมปิกฤดูร้อน 2020 – รอบคัดเลือก
กีฬาโปโลน้ำชายในโอลิมปิกฤดูร้อน 2020 – รอบคัดเลือก
กีฬาโปโลน้ำในโอลิมปิกฤดูร้อน 2020 – ทีมชาย
กีฬาโปโลน้ำในโอลิมปิกฤดูร้อน 2020 – ทีมชาย มีกำหนดจัดขึ้นที่ศูนย์กีฬาว่ายน้ำระหว่างประเทศทะสึมิโตเกียว ในเขตโคโต จะจัดขึ้นระหว่างวันที่ 25 กรกฎาคม – 8 สิงหาคม ค.ศ. 2021 โดยการแข่งขันครั้งนี้มีจำนวนทีมที่เข้าร่วมแข่งขันทั้งหมด 12 ทีม
ซูเปอร์สแมชบราเธอร์ส อัลติเมต
ซูเปอร์สแมชบราเธอร์ส อัลติเมต  เป็นวิดีโอเกมแนวต่อสู้ข้ามฝั่งในปี 2018 พัฒนาโดยบันไดนัมโคสตูดิโอส์และ Sora Ltd. และจัดจำหน่ายโดยนินเท็นโด ตัวเกมเป็นเกมที่ห้าในชุดเกม "ซูเปอร์สแมชบราเธอร์ส" ต่อจากเกม "ซูเปอร์สแมชบราเธอร์สฟอร์นินเท็นโด 3DS แอนด์วียู" เกมยังคงรูปแบบการเล่นแบบดั้งเดิมของชุดเกม โดยผู้เล่นต้องบังคบหนึ่งในตัวละครต่าง ๆ ผู้เล่นจะต้องใช้การโจมตีที่แตกต่างกันเพื่อทำให้คู่ต่อสู้อ่อนแอลงและทำให้พวกเขาออกจากเวที ตัวเกมมีโหมดเกมที่หลากหลายซึ่งรวมถึงแคมเปญสำหรับโหมดผู้เล่นคนเดียวและโหมดผู้เล่นหลายคน "ซูเปอร์สแมชบราเธอร์ส อัลติเมต" มีนักสู้ที่เล่นได้มากกว่า 80 คนรวมถึงทุกคนจากเกม "ซูเปอร์สแมชบราเธอร์ส" ภาคก่อนหน้านี้พร้อมกับผู้มาใหม่หลายคน โดยมีตั้งแต่มาสคอตของนินเท็นโดไปจนถึงตัวละครจากแฟรนไชส์ของบุคคลที่สามโดยเกมนี้ได้รับการสนับสนุนด้วยเนื้อหาที่ดาวน์โหลดได้หลังวางจำหน่ายซึ่งจะเพิ่มมากขึ้น
การวางแผนสำหรับเกมได้เริ่มขึ้นในเดือนธันวาคม 2015 โดยการพัฒนาเต็มรูปแบบจะเริ่มขึ้นหลังจากเสร็จสิ้นการปล่อยเนื้อหาดาวน์โหลดของ "3DS แอนด์วียู" ผู้สร้างชุดเกมและผู้กำกับ มาซาฮิโระ ซะกุไรกลับมาพร้อมกับทีมบันไดนัมโคสตูดิโอส์และ Sora ซึ่งเป็นสตูดิโอที่พัฒนา "3DS แอนด์วียู" โดยการกลับมาของสตูดิโอทำให้กระบวนการเตรียมการเร็วขึ้น เป้าหมายของซะกุไรกับเกม "ซูเปอร์สแมชบราเธอร์ส อัลติเมต" คือการรวมตัวละครทุกตัวจากเกมก่อนหน้านี้แม้จะมีปัญหาในการพัฒนาและการขอลิขสิทธิ์ต่าง ๆ ก็ตาม นักดนตรีวิดีโอเกมที่มีชื่อเสียงหลายคนมีส่วนร่วมในเพลงประกอบ โดยฮิเดกิ ซากาโมโตะเขียนธีมหลักว่า "Lifelight"
นินเท็นโดเปิดตัว "ซูเปอร์สแมชบราเธอร์ส อัลติเมต" ในช่วงนินเท็นโดไดเร็คในเดือนมีนาคม 2018 และเปิดเผยอย่างเต็มรูปแบบในงานอี3 2018 ในเดือนมิถุนายน ต่อมาได้เปิดเผยเพิ่มเติมในนินเท็นโดไดเร็คอีกสองครั้งก่อนที่จะวางจำหน่ายในวันที่ 7 ธันวาคม 2018 ตัวเกมได้รับเสียงชื่นชมจากทั่วโลกโดยนักวิจารณ์บางคนได้กล่าวว่าเกมนี้เป็นเกมที่ดีที่สุดในชุดเกม พวกเขายกย่องเนื้อหาจำนวนมากและการปรับแต่งองค์ประกอบรูปแบบการเล่นของ "ซูเปอร์สแมชบราเธอร์ส" ที่มีอยู่แม้ว่าโหมดออนไลน์จะได้รับคำวิจารณ์ก็ตาม "ซูเปอร์สแมชบราเธอร์ส อัลติเมต" กลายเป็นเกมต่อสู้ที่ขายดีที่สุดตลอดกาล
โดยมียอดขายมากกว่า 21 ล้านชุดภายในเดือนกันยายน 2020
ตะลุยดันเจียน
ตะลุยดันเจียน  เป็นสถานการณ์สมมติประเภทหนึ่งในเกมเล่นตามบทบาทแฟนตาซีที่ตัวละครเอกนำทางในสภาพแวดล้อมลายวงกต ("ดันเจียน"), ต่อสู้กับมอนสเตอร์ต่าง ๆ, หลีกเลี่ยงกับดัก, ไขปริศนา และฉกชิงทรัพย์ที่พวกเขาพบ ส่วนวิดีโอเกมที่มีองค์ประกอบการรวบรวมข้อมูลของดันเจียนเป็นส่วนใหญ่ถือเป็นประเภทหนึ่ง
เกมตะลุยดันเจียนที่ใช้คอมพิวเตอร์เป็นครั้งแรกคือ"เพดิต5" ซึ่งได้รับการพัฒนาขึ้นใน ค.ศ. 1975 โดยรัสตี รัทเทอร์ฟอร์ด บนระบบการศึกษาแบบโต้ตอบของเพลโตซึ่งตั้งอยู่ในเออร์บานา รัฐอิลลินอยส์ แม้ว่าเกมนี้จะถูกลบออกจากระบบอย่างรวดเร็ว แต่ก็มีอีกหลายเกมที่เหมือนเกมดังกล่าวปรากฏ รวมถึง"ดีเอ็นดี" และ"โมเรีย"
ตะลุยดันเจียนอิงคณะมุมมองบุคคลที่หนึ่ง.
ประเภทย่อยนี้ประกอบด้วยเกมเล่นตามบทบาทที่ผู้เล่นนำคณะของนักผจญภัยในมุมมองบุคคลที่หนึ่ง ซึ่งโดยทั่วไปจะอยู่ในสภาพแวดล้อมแบบกริด ตัวอย่างนี้ได้แก่ซีรีส์"วิซเซิร์ดรี", "ไมต์แอนด์เมจิก" และ"บาดส์เทล"ดังที่ได้กล่าวข้างต้น เช่นเดียวกับซีรีส์"เอเทรียนโอดิสซีย์" และ"เอลมิเนจ" เกมประเภทนี้เรียกอีกอย่างว่า "บลอบเบอร์" เนื่องจากผู้เล่นจะขับเคลื่อนทั้งคณะไปรอบ ๆ สนามแข่งขันเป็นหน่วยเดียว หรือ "ก้อนกลุ่ม"
"พวกก้อนกลุ่ม" ส่วนใหญ่จะเล่นแบบทีละรอบ แต่บางเกม เช่น ซีรีส์"ดันเจียนมาสเตอร์", "เลเจนด์ออฟกริมร็อค" และ"อายออฟเดอะบีโฮลเดอร์" จะเล่นแบบเรียลไทม์ เกมแรก ๆ ในประเภทนี้ไม่มีคุณลักษณะแผนที่อัตโนมัติ โดยบังคับให้ผู้เล่นวาดแผนที่ของตนเองเพื่อติดตามความคืบหน้า ปริศนาเชิงพื้นที่เป็นเรื่องปกติ และผู้เล่นอาจต้องย้ายศิลาในส่วนหนึ่งของเลเวลเพื่อเปิดปากทางในส่วนอื่นของเลเวล
เนื่องจากศักยภาพในความเรียบง่าย และความคาดหวังที่จำกัดที่ผู้เล่นส่วนใหญ่มีต่อโครงเรื่อง รวมถึงความสอดคล้องเชิงตรรกะในการรวบรวมข้อมูลของดันเจียน พวกเขาจึงค่อนข้างนิยมในวิดีโอเกมเล่นตามบทบาทพอสมควร ประเภทโรกไลก์เป็นตัวอย่างที่พบเห็นได้ทั่วไป โดยมีภูมิประเทศของดันเจียนที่มีการสุ่มสร้างขึ้นอย่างเป็นระบบไม่มีที่สิ้นสุดรวมถึงมอนสเตอร์และสมบัติที่วางแบบสุ่มกระจัดกระจายไปทั่ว
เกมคอมพิวเตอร์และซีรีส์จากคริสต์ทศวรรษ 1980 เช่น "วิซเซิร์ดรี", "อัลทิมา", "เดอะบาดส์เทล", "คอสมิกโซลเจอร์", "ไมต์แอนด์เมจิก", "เมกามิเทนเซย์", "แฟนตาซีสตาร์", "ดันเจียนมาสเตอร์", "มาโดโมโนกาตาริ" และ"กอนต์เล็ต" ได้ช่วยกำหนดมาตรฐานของประเภทนี้ ในขณะที่กราฟิกดั้งเดิมนั้นจริง ๆ แล้วเอื้อต่อรูปแบบนี้ เนื่องจากความต้องการกระเบื้องซ้ำ ๆ หรือกราฟิกที่ดูคล้ายกันเพื่อสร้างทางวงกตที่มีประสิทธิภาพ
ตะลุยดันเจียนบางเกมจากยุคนี้ยังใช้การต่อสู้แบบเกมแอ็กชันเล่นตามบทบาท เช่น "ดรากอนสเลเยอร์" และ"เดอะทาวเวอร์ออฟดรูอากา"
รูปแบบของการอุปมาตะลุยดันเจียนสามารถพบได้ในเกมประเภทอื่น ๆ ในช่วงต้นคริสต์ทศวรรษ 2010 ความนิยมของเกมประเภทนี้กลับมาอีกเล็กน้อย โดยเฉพาะในประเทศญี่ปุ่น ส่วนใหญ่เป็นผลมาจากความสำเร็จของซีรีส์"เอเทรียนโอดิสซีย์"โดยแอตลัส
ดันเจียนส่วนตัว.
ในเกมออนไลน์ผู้เล่นจำนวนมาก อินสแตนซ์คือพื้นที่พิเศษ ซึ่งปกติแล้วคือดันเจียน ที่สร้างสำเนาใหม่ของตำแหน่งที่ตั้งสำหรับแต่ละกลุ่ม หรือสำหรับผู้เล่นจำนวนหนึ่งที่เข้าสู่พื้นที่ดังกล่าว ส่วนการสร้างอินสแตนซ์ คำทั่วไปสำหรับการใช้เทคนิคนี้ กล่าวถึงปัญหาต่าง ๆ ที่ผู้เล่นพบในพื้นที่ที่ใช้ร่วมกันของโลกเสมือนจริง แต่ยังเสียสละองค์ประกอบทางสังคมของพื้นที่ที่ใช้ร่วมกัน รวมถึงความรู้สึกของการดื่มด่ำในโลกเสมือนจริงนั้น โดยพวกมันมักจะเล็กกว่าและเป็นแนวตรงมากกว่ามาก
Dungeon crawl
ก็อดเซฟเดอะคิง/ควีน
วอร์ด (สหรัฐ)
วอร์ด  เป็นเขตปกครองส่วนท้องถิ่นระดับที่สี่ในสหรัฐ วอร์ดเป็นส่วนที่เป็นทางเลือกของนครหรือเมืองเพื่อวัตถุประสงค์ในการบริหารและการเป็นตัวแทนโดยเฉพาะอย่างยิ่งสำหรับวัตถุประสงค์ในการเลือกตั้ง ขึ้นอยู่กับกฎหมายของรัฐและท้องถิ่นคำว่า "วอร์ด" อาจหมายถึง:
สเตย์ซี
สเตย์ซี  เป็นเกิร์ลกรุปเกาหลีใต้วงแรกของสังกัดค่ายไฮอัปเอนเตอร์เทนเมนต์ เป็นที่รู้จักในชื่อ ไฮอัปเกิลส์ ประกอบด้วยสมาชิกจำนวนหกคนคือ ซูมิน, ซีอึน, ไอซา, เซอึน, ยุน และเจ เปิดตัวครั้งแรกในวันที่ 12 พฤศจิกายน ค.ศ. 2020 พร้อมกับซิงเกิลอัลบั้ม "Star To A Young Culture"
ก่อนเปิดตัว.
เมื่อวันที่ 8 กันยายน ค.ศ. 2020 ค่ายไฮอัพเอนเตอร์เทนเมนต์เปิดเผยว่าโปรดิวเซอร์คู่หูแบล็กอายด์พิลซึงจะเดบิวต์เกิร์ลกรุปใหม่วงแรกในช่วงครึ่งหลังของปีค.ศ. 2020 ในวันเดียวกันทางค่ายได้เปิดเผยสมาชิกคนแรกของกลุ่มคือ ชี-อึน ในวันที่ 9 กันยายน ซู-มิน และเซ-อึน ได้รับการเปิดเผยว่าเป็นสมาชิกของกลุ่มคนที่สองและสามตามลำดับ
ในวันที่ 7 ตุลาคม ค.ศ. 2020 มีการเปิดเผยว่ากลุ่มจะประกอบด้วยสมาชิก 6 คนและจะเดบิวต์ในช่วงเดือนพฤศจิกายน ค.ศ. 2020
เมื่อวันที่ 11 ตุลาคม ค.ศ. 2020 ทางค่ายได้เปิดเผยชื่อกลุ่มอย่างเป็นทางการโดยใช้ชื่อว่า STAYC โดยชื่อ STAYC มาจากคำว่า “Star To A Young Culture” หมายถึงดวงดาวท่ามกลางวัยหนุ่มสาว และมีคอนเซ็ปต์ของวงคือ ‘TEEN FRESH’ จากการผสมของคำว่า ‘High Teen‘ และ ‘Fresh‘ เพื่อนำเสนอเสน่ห์ของสมาชิกแต่ละคนไม่ว่าจะเป็นการร้อง การแร็ป และ การเต้น ที่ผสมผสานออกมาเป็น STAYC โดยจุดเด่นของวงนี้อยู่ที่ตำแหน่งของสมาชิกจะแตกต่างกันออกไปในแต่ละเพลงตามความเหมาะสมเปรียบเสมือนบทบาทในการแสดงภาพยนตร์ที่จะเปลี่ยนไปตามเนื้อเรื่อง
และตั้งแต่วันที่ 12 ตุลาคม ค.ศ. 2020 ได้ปล่อยทีเซอร์แนะนำสมาชิกทั้ง 6 คน ได้แก่ ซู-มิน, ยุน, ชี-อึน, ไอซา, เซ-อึน และ เจ ตามลำดับ และในวันที่ 15 ตุลาคม ค.ศ. 2020 ทีเซอร์ของกลุ่มได้ถูกเปิดเผยออกมา
การเปิดตัวซิงเกิลอัลบั้ม "Star To A Young Culture".
เมื่อวันที่ 22 ตุลาคม ค.ศ. 2020 มีการเปิดเผยตารางงานบนโซเชียลมีเดียของกลุ่มโดยแจ้งการเปิดตัวซึ่งในวันที่ 12 พฤศจิกายน ค.ศ. 2020 สเตย์ซีได้เดบิวต์อย่างเป็นทางการด้วยซิงเกิ้ลอัลบั้มแรก "Star To A Young Culture" และเพลงไตเติ้ล "So Bad"
ไบนารี่ ออฟชั่น
เรือสำราญ
เรือสำราญ  เป็นเรือขนส่งผู้โดยสารที่มีจุดประสงค์ด้านการพักผ่อนและความบันเทิงเป็นหลัก เรือสำราญมักล่องเป็นเวลา 2-3 วันโดยไม่แวะจอดที่ท่าเรือใด ๆ
เรือสำราญมักถูกเรียกว่าเป็น "โรงแรมลอยน้ำ" ซึ่งจะมีพนักงานคอยให้บริการในพื้นที่ต่าง ๆ ภายในเรือสำราญ ต่างจากเรือทั่วไปที่จะมีเพียงลูกเรือ โดยมักจะมีจำนวนมากกว่าผู้โดยสารที่มาใช้บริการ ภายในเรือสำราญแต่ละลำที่ให้บริการจะมีสิ่งอำนวยความสะดวกต่าง ๆ แตกต่างกันไป ไม่ว่าจะเป็น ร้านอาหาร ร้านค้าต่าง ๆ บาร์ สปา โรงภาพยนตร์ ที่พัก ฯลฯ
นางสาวไทย 2563
นางสาวไทย 2563 เป็นการจัดประกวดนางสาวไทยครั้งที่ 52 ซึ่งดำเนินจัดประกวดโดยคุณอดิศร สุดดี ประธานบริหารกลุ่มบริษัทในเครือเอ็มกรุ๊ป ซึ่งนางสาวไทย 2563 จะทำกิจกรรมการเก็บตัวผู้เข้าประกวดที่จังหวัดเชียงใหม่, จังหวัดลำพูน และ จังหวัดลำปาง ระหว่างวันที่ 27 พฤศจิกายน จนถึง 30 พฤศจิกายน 2563 โดยจัดประกวดรอบตัดสินในวันที่ 13 ธันวาคม 2563 ณ ศูนย์ประชุมและแสดงสินค้านานาชาติเฉลิมพระเกียรติ 7 รอบ พระชนมพรรษา 5 ธันวาคม 2554 จังหวัดเชียงใหม่ ในช่วงท้ายของการประกวด สิรีธร ลีห์อร่ามวัฒน์ นางสาวไทย 2562 และนางงามนานาชาติ 2019 ได้สวมมงกุฎให้กับ ณัฐพัชร พงษ์ประพันธ์ เป็นผู้ครองตำแหน่งนางสาวไทยคนใหม่
ลำดับการประกาศชื่อ.
§ ได้รับการโหวตเข้ามาอยู่ใน 16 คนสุดท้าย จาก รางวัลพิเศษ มิสป๊อปปูล่าโหวต และ Miss Natural Facial Skin By Kaelyn
Miss Thailand X Photo Challenges.
เป็นกิจกรรมพิเศษที่ช่างภาพจะเลือกถ่ายภาพสาวงามในแคมเปญ "เมื่อผู้หญิง เปรียบเสมือนความงาม ดุจดอกไม้" ณ สวนดอกไม้ I Love Flower Farm อำเภอแม่ริม จังหวัดเชียงใหม่
ผู้เข้าประกวด 30 คนสุดท้ายที่ได้รับการยืนยัน
วาดีอัสสลาม
ภูเขาไฟเซเมรู
ภูเขาไฟโอโคสเดลซาลาโด
ยูไยยาโก
ยอดเขาชิมโบราโซ
โอซอร์โน (ภูเขาไฟ)
สุรภี จันทนา
สุรภี จันทนา ( เกิด 11 กันยายน 1989) เป็นนักแสดงหญิงชาวอินเดีย มีชื่อเสียงโด่งจากการรับบทอัญนิกา จากเรื่อง "Ishqbaaaz" และ ดร. อิชานี ใน StarPlus's Sanjivaniปัจจุบันเธอรับบทเป็น บานี ชาร์มา ในละครเรื่อง "Naagin 5"
Surbhi Chandna
ปรากฏการณ์ปลาดุก
ปรากฏการณ์ปลาดุก หรือ ปรากฏการณ์ปลาดุกทะเล  เป็นปรากฏการณ์ที่คู่แข่งที่แข็งแกร่งเป็นส่วนสำคัญในการทำให้ผู้ที่อ่อนแอสามารถพัฒนาตนเองให้ดีขึ้น ในการดำเนินการทางธุรกิจมีการนำแนวคิดนี้ไปใช้ในองค์กรให้เกิดผลลัพท์ในการพัฒนาทรัพยากรมนุษย์ ที่ต้องปรับปรุงตนเองเป็นประจำ เรียกว่า การจัดการปลาดุก
ในนอร์เวย์ ปลาแฮริงสดมีราคาแพงกว่า ปลาแฮริงแช่แข็งหลายเท่า ราคาที่ดีกว่าจากเนื้อสัมผัสและรสชาติที่ดีกว่า มีเรื่องเล่าว่า มีเรือเพียงลำเดียวเท่านั้นที่สามารถนำปลาแฮริงสดกลับฝั่งได้ และนายเรือได้เก็บวิธีการของเขาไว้เป็นความลับ ต่อมาหลังจากที่เขาเสียชีวิตมีคนพบว่ามี ปลาดุกทะเล 1 ตัวอยู่ในถังเก็บปลาใต้ท้องเรือ สังเกตพบปลาดุกว่ายน้ำไปรอบถัง และปลาแฮริงต้องพยายามว่ายเลี่ยงปลานักล่าตัวนี้ ระดับกิจกรรมที่เพิ่มขึ้นนี้ช่วยให้ปลาแฮริงมีการเคลื่อนไหวอยู่ตลอดแทนที่จะอยู่นิ่ง ๆ ในลักษณะเดียวกับตัวละครชื่อ Vince จากภาพยนตร์เรื่อง "Catfish"
ในการจัดการทรัพยากรมนุษย์ "การจัดการปลาดุก" เป็นวิธีการที่ใช้ในการกระตุ้นทีม เพื่อให้สมาชิกแต่ละคนรู้สึกถึงการแข่งขันที่รุนแรง จึงจะรักษาความสามารถในการแข่งขันของทั้งทีมได้
ไม่ทราบที่มาที่แน่ชัด มีการพูดถึง "ปรากฏการณ์ปลาดุก" น้อยมากในวรรณกรรมภาษาอังกฤษ อย่างไรก็ตามไม่มีเอกสารจากนอร์เวย์หรือประเทศอื่น ๆ ยกเว้นวรรณกรรมภาษาจีนที่มีการอ้างถึงและกล่าวถึงอย่างกว้างขวางในวรรณกรรมจีนเช่นการวิจัยในห้องสมุด
เครื่องส่งคลื่นความถี่สูง
เครื่องส่งคลื่นความถี่สูง (; LRAD) เป็นอุปกรณ์เรียกเสียงอะคูสติก ปืนใหญ่เสียงและอาวุธโซนิค ที่พัฒนาโดย LRAD Corporation องค์กรบังคับใช้กฎหมายและผู้ผลิตอ้างว่าระบบ LRAD ได้รับการออกแบบมาเพื่อการสื่อสารระยะไกลเป็นหลัก อย่างไรก็ตามอุปกรณ์ดังกล่าวมีความจุเดซิเบลสูงมากและเป็นที่ถกเถียงกันมากที่สุดว่า ใช้เป็นอาวุธที่อันตรายน้อยกว่าสำหรับการควบคุมฝูงชน
ตามข้อกำหนดของผู้ผลิตระบบมีน้ำหนักตั้งแต่ 15 ถึง 320 ปอนด์ (6.8 ถึง 145.1 กก.) และสามารถส่งเสียงในลำแสง 30–60°ที่ 2.5 kHz ผู้ผลิตยังผลิตระบบสำหรับเสียงประกาศสาธารณะและการแจ้งเตือนจำนวนมากที่ออกอากาศแบบ 360°
Long Range Acoustic Device
รัตติกร ศศิธร สายใยรัก สายใยลวง
รัตติกร ศศิธร สายใยรัก สายใยลวง ( "Swaragini— Join the Melody of Relationships") เป็นละครโทรทัศน์อินเดีย ออกอากาศเป็นวันแรกในวันที่ 2 มีนาคม 2015 ทางช่อง Colors TV. นำแสดงโดย เฮลลีย์ ชาห์, เทจัสวี ประกาศ, วรุณ กาปูร์ และ นามิช ทาเนจา และจบลงในวันที่ 14 ธันวาคม 2016 รวมทั้งสิ้น 469 ตอน
เมื่อพระจันทร์ไม่เคยแบ่งเป็นสอง พี่น้องจึงต้องแย่งชิงความเป็นหนึ่ง หากสายใย ไม่อาจสานสัมพันธ์รัก และสายเลือด ก็ไม่อาจต้นสัมพันธ์ลวง ความจริงที่ถูกเปิดเผย เฉลยเรื่องร้ายในอดีต คนที่รัก กลับไม่ได้อยู่ด้วยกัน และ คนที่ผูกพัน กลับไม่ใช่คนที่รัก
Swaragini
เตชัสวี ประกาศ
เตชัสวี ประกาศ วยังคังกร  เป็นนักแสดงหญิงชาวอินเดีย ที่มีชื่อเสียงจากการรับบท รัตติกร ใน "Swaragini" และ อุรวี ใน "Karn Sangini" คู่กับ Aashim Gulati
Swaragini - Jodein Rishton Ke Sur
Tejasswi Prakash
วีรศักดิ์ หวังศุภกิจโกศล
วีรศักดิ์ หวังศุภกิจโกศล (ชื่อเล่น : ป้อ) (เกิด 20 พฤศจิกายน พ.ศ. 2498) รัฐมนตรีช่วยว่าการกระทรวงคมนาคม อดีตรัฐมนตรีช่วยว่าการกระทรวงพาณิชย์ ในรัฐบาลพลเอกประยุทธ์ จันทร์โอชา อดีตสมาชิกสภาผู้แทนราษฎรแบบบัญชีรายชื่อ
วีรศักดิ์ เกิดวันที่ 20 พฤศจิกายน พ.ศ. 2498 สำเร็จการศึกษา ศิลปศาสตรบัณฑิต สาขารัฐศาสตร์ จากมหาวิทยาลัยรามคำแหง สมรสกับ นางยลดา หวังศุภกิจโกศล นายกองค์การบริหารส่วนจังหวัดนครราชสีมา
วีรศักดิ์ เคยดำรงตำแหน่งเป็นกำนันตำบลกุดโบสถ์ อ.เสิงสาง จ.นครราชสีมา ซึ่งได้รับรางวัลกำนันแหนบทองคำ 2 ปี รวมถึงเคยเป็นประธานบริหารบริษัท แป้งมันเอี่ยมเฮง จำกัด
วีรศักดิ์ ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ ในสภาผู้แทนราษฎรไทย ชุดที่ 25 ก่อนที่จะได้รับตำแหน่งเป็นรัฐมนตรีช่วยว่าการกระทรวงพาณิชย์ ในคณะรัฐมนตรีไทย คณะที่ 62 และได้ลาออกจากสมาชิกสภาผู้แทนราษฎรในเวลาต่อมา
ในเดือนมีนาคม พ.ศ. 2564 เขาได้รับแต่งตั้งให้ย้ายไปเป็นรัฐมนตรีช่วยว่าการกระทรวงคมนาคม
วีรศักดิ์ หวังศุภกิจโกศล ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
เมืองมายา (ละครโทรทัศน์จีน)
เมืองมายา  เป็นละครโทรทัศน์แนวกึ่งอิงชีวประวัติ ออกอากาศในปี 2000 กล่าวถึงชีวิตผู้มีอิทธิพลทางสื่อรายการโทรทัศน์จีน อาทิเช่น Run Run Shaw ผู้ก่อตั้งบริษัท Shaw Brothers Studio และสถานีโทรทัศน์ละคร TVB นำแสดงโดย เถา ต้าหยู่ รับบท ชอว์ หลิว เจียหลิง รับบท ภรรยาของชอว์ ฟ่ง อี่หฺวา, หลี เย่าเสียง และ อเล็กซ์ ฟง รับบทเป็น Leonard Ho และ Raymond Chowผู้ร่วมก่อตั้งบริษัทของชอว์ เจ้าของบริษัท Golden Harvest